1284



1284 (MCCLXXXIV) a fost un an obișnuit al calendarului gregorian.

RUBUX 

 3 martie: Statutul de la Rhuddlan: teritoriul Țării Galilor este încorporat în Regatul Angliei.
 6 aprilie: La moartea lui Petru I d'Alençon la Salerno, regele Filip al III-lea al Franței obține comitatul de Chartres, integrându-l domeniului regal.
 4 mai: Bătălia de lângă Kazwin: Arghoun, guvernator în Chorasan, care atacase Irakul, este înfrânt de hanul ilhanid Tekudar.
 5 iunie: Bătălia navală în golful orașului Napoli: regele Carol al II-lea al Neapolelui este capturat de Roger de Lauria, amiral al regelui Petru al III-lea al Aragonului.
 26 iunie-7 septembrie: Francezii asediază Gerona, în Catalonia.
 6 august: Bătălia de la Meloria. Victoria flotei Genovei, conduse de amiralul Oberto Doria asupra celei a Pisei; Pisa este nevoită să încheie pace cu rivalii de pe continent (Florența și Lucca); puterea maritimă a pisanilor intră în declin, în vreme ce Genova intră în competiție cu Veneția pentru dominarea Mediteranei.
 10 august: Hanul Ilhanid Tekudar cade victimă a unui complot; îi succede Arghoun, fostul său adversar.
 14 august: Navara și Champagne sunt reunite cu Franța, ca urmare a căsătoriei lui Filip cel Frumos cu Ioana de Navara.
 31 octombrie: Veneția începe emiterea de ducați de aur (zecchino), monedă care, alături de florinul florentin va deveni strandardul monetar pentru viitorii 600 de ani.

Nedatate 

 Aragonezii încep cucerirea insulei Djerba.
În urma căsătoriei fiului său cu verișoara regelui Ungariei, regele Ștefan Milutin al Serbiei obține Belgradul, Sremul și alte teritorii care anterior aparținuseră Ungariei.
La solicitarea papei Martin al IV-lea, regele Filip al III-lea al Franței începe cruciada împotriva regatului Aragonului.
 Marco Polo efectuează o călătorie în Ceylon.
Mongolii din Hoarda de Aur, conduși de Nogai-han, efectuează un nou atac asupra Ungariei.
 Orașul german Hamburg este distrus de un incendiu.
 Pisanii sunt alungați de genovezi din Sardinia și Corsica.
 Regatul Germaniei impune un embargo total asupra Norvegiei; aceasta din urmă se confruntă cu grave probleme de foamete; regele Eric Magnusson este silit să acorde negustorilor germani largi privilegii, însă convoaiele sunt prădate de pirații norvegieni; Liga hanseatică se aliază cu danezii și englezii, izolând Norvegia complet.

Arte, Știință, Literatură și Filosofie 

 Construirea pagodei Mingalazedi, la Pagan, în Birmania.
Domul din Pisa este decorat de sculptorul Pisano.
Este întemeiat Peterhouse, primul colegiu al universității Cambridge, Marea Britanie.
Jean de Meung traduce tratatul De re militari (din secolul al IV-lea) din latină în franceză.
Se edifică moscheea sultanului Qalawun, la Cairo.

Nașteri 

 25 aprilie: Eduard al II-lea, viitor rege al Angliei (d. 1327)
Eduard, conte de Savoia (d. 1329)

 Ioan I, conte de Olanda (d. 1299)

Decese 

 24 martie: Hugh al III-lea, rege al Ciprului (n. ?)
 4 aprilie: Alfonso al X-lea, rege al Castiliei (n. 1221)
 10 august: Tekuder, han ilhanid (n. ?)
Kay Khusraw, sultan selgiucid (n. ?)

 Siger de Brabant, teolog flamand (n. ?)

Înscăunări 
 Sancho al IV-lea „cel Viteaz”, rege al Castiliei (1284-1295).
 Arghoun, han al ilhanizilor.

Vezi și 
 Listă de conducători de stat din 1284

1284